Η σειρά περιλαμβάνει γλαφυρές εικόνες αυτοκτονίας
που ενδέχεται να ενοχλήσουν ορισμένους τηλεθεατές.
Για αντιμετώπιση κρίσεων
πληροφορίες στο www.wannatalkaboutit.com
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΕΣΥ ΕΙΣΑΙ ΤΟ ΔΩΡΟ ΜΟΥ
ΕΙΣΑΙ ΤΕΛΕΙΟΣ ΑΔΕΛΦΟΣ
Δεν έχω ξανασυναντήσει ποτέ τόσο εκπληκτική οικογένεια.
Μας χάριζαν αγάπη απλόχερα.
ΠΑΝΤΑ ΘΑ ΕΧΕΙΣ ΤΗΝ ΑΔΕΛΦΗ ΣΟΥ
Η Σουνίτα Μέχτα είναι σαν μεγάλη μου αδελφή.
ΠΑΡΒΙΝ ΜΕΧΤΑ ΦΙΛΗ ΛΑΛΙΤ
ΣΟΥΝΙΤΑ ΜΕΧΤΑ ΚΟΥΝΙΑΔΑ ΠΑΡΒΙΝ
Είναι κουνιάδα μου.
Ο σύζυγός μου ήταν φίλος του Λαλίτ.
Με τον χρόνο, οι οικογένειές μας έγιναν σαν μία διευρυμένη οικογένεια.
Τα παιδιά μας λάτρευαν τα δικά τους. Ήταν πολύ δεμένα.
Ο γιος μου ο Καράν κι ο δικός της ο Βισβά.
Αυτά είναι δώρα που έκανε η Μονού στον Καράν.
Τόση αγάπη είχε για τον γιο μου.
Πώς μπορεί κάποιος να αγαπάει τόσο τον αδελφό του;
Όλα αυτά τα δώρα τα είχε φτιάξει αυτή.
Ανοίγοντάς τα, βλέπεις πόσο μοναδικό είναι το καθένα.
"Ευτυχισμένα γενέθλια, αδελφέ".
Όλα χάρη στη δημιουργικότητα της Μενάκα.
Η Μενάκα ήταν πολύ καλή κοπέλα,
πολύ ευφυής.
Ήθελε να έχει νόημα η ζωή της.
Δεν είχε ιδέα ότι θα της συνέβαινε κάτι τέτοιο.
ΑΓΑΠΗΜΕΝΟΣ ΑΔΕΛΦΟΣ ΓΙΑ ΠΑΝΤΑ
ΚΑΘΟΔΗΓΗΤΗΣ ΚΑΙ ΥΠΟΣΤΗΡΙΚΤΗΣ
Ο ΚΑΛΥΤΕΡΟΣ ΘΕΡΑΠΕΥΤΗΣ
Δεν μου έστελνε τις κάρτες μία μία,
μου τις έδωσε όλες στα γενέθλιά μου.
ΚΑΡΑΝ ΜΕΧΤΑ ΦΙΛΟΣ ΜΕΝΑΚΑ
Ήμασταν πολύ δεμένοι, ήθελε να μου κάνει έκπληξη.
Έφτιαξε όλες τις κάρτες μόνη της για τα γενέθλιά μου.
Η ΣΧΕΣΗ ΜΑΣ ΕΙΝΑΙ ΣΑΝ ΗΛΙΟΣ
ΠΑΝΤΑ ΘΑ ΛΑΜΠΩ ΓΙΑ ΣΕΝΑ
Ήμασταν πιο δεμένοι από πραγματικά αδέλφια.
Μερικές φορές συνειδητοποιώ
ότι δεν υπάρχει πια.
Αλλά πρέπει να το αποδεχτώ.
Ένιωσα ότι κάτι είχε αλλάξει στον γιο μου.
Κοιμόμουν μέρες στο δωμάτιό του.
Δεν τον άφηνα μόνο του.
Έλεγε συνεχώς "Δεν μπορεί να συνέβη αυτό στη Μονού".
"Μαμά, γιατί το έκαναν αυτό; Γιατί τους ανάγκασε ο θείος Λαλίτ;"
Μόνο ο Θεός γνωρίζει.
Τι συνέβη; Γιατί συνέβη; Πώς συνέβη;
Είναι παράλογο. Μην κλαις, Παρβίν, σε παρακαλώ.
Η κληρονομιά μας είναι οι όμορφες αναμνήσεις που μας άφησαν.
ΚΑΝΕΝΑΣ ΘΗΣΑΥΡΟΣ ΔΕΝ ΣΥΓΚΡΙΝΕΤΑΙ ΜΑΖΙ ΣΟΥ
ΕΙΣΑΙ ΤΟ ΚΑΛΥΤΕΡΟ ΔΩΡΟ ΠΟΥ ΠΗΡΑ ΠΟΤΕ
ΘΑ ΕΙΜΑΙ ΣΤΟ ΠΛΑΪ ΣΟΥ
Εκπλήσσομαι που δεν συζητήθηκε περισσότερο
το τι ακριβώς συνέβη στο Μπουράρι.
ΔΡ ΣΑΡΙΝ ΨΥΧΙΑΤΡΟΣ
Μιλώντας γι' αυτό στοχαστικά,
χωρίς να αποφεύγουμε το θέμα,
μπορούμε να καλλιεργήσουμε μελλοντικές συζητήσεις.
Προφανώς, κάτι πήγε πάρα πολύ στραβά.
Όλα αυτά ήταν στο μυαλό του Λαλίτ.
Κάτι τον απασχολούσε για χρόνια
κι είχε παγιδευτεί σ' αυτό.
Έπαιζε με το μυαλό τους ψυχολογικά,
εξαρχής.
Θεωρώ πολύ άδικο αυτό που συνέβη στην οικογένεια.
Μην παίρνετε στ' αστεία τις βραδινές προσευχές.
Και να μένετε μακριά από άτομα με τα οποία απαγορεύεται να μιλάτε.
Κάθε φορά που εκτρέπεσαι, Λαλίτ, η Τίνα κι ο Σιβάμ πληρώνουν το τίμημα.
Αλλά πάντα το ξεχνάς αυτό.
Αν κάποιος δεν ακολουθούσε τις οδηγίες του
ή τις οδηγίες στο ημερολόγιο, τιμωρούνταν.
Είναι ευλογία το ότι ο Θεός σας γνωστοποιεί τα λάθη σας.
Η τιμωρία σας θα κρατήσει έναν χρόνο, από τον Δεκέμβριο.
Αυτή η χρονιά θα είναι η τελευταία σας.
Η κατάστασή του χειροτέρευε.
Αυτή η μετατόπιση μου δείχνει
ότι ένιωθε πως δεν μπορούσε να το ελέγξει,
δεν μπορούσε να το κουβαλήσει άλλο.
Πως είχε φτάσει στα όριά του, κατά κάποιον τρόπο.
Ο Λαλίτ έπαιξε καθοριστικό ρόλο.
Πέτυχε, επειδή
κατάφερε να πάρει τη θέση του πατριάρχη.
Έτσι, όλοι τον ακολουθούσαν.
Ένα άτομο ευθύνεται για την κατάληξη όλων τους.
ΝΑΡΕΣ ΜΠΑΤΙΑ ΥΠΑΣΤΥΝΟΜΟΣ
Ο Λαλίτ.
Εξαιτίας του έχασαν όλοι τη ζωή τους.
ΜΑΝΟΤΖ ΚΟΥΜΑΡ ΑΣΤΥΝΟΜΟΣ
Η αστυνομική έρευνα αποκάλυψε
ότι ο νεότερος γιος, ο Λαλίτ, υποκίνησε τη μαζική αυτοκτονία της οικογένειας.
ΛΑΛΙΤ, Ο ΕΓΚΕΦΑΛΟΣ; ΤΡΟΜΟΣ
ΔΙΕΡΕΥΝΑΤΑΙ Ο ΡΟΛΟΣ ΤΟΥ ΛΑΛΙΤ
Το τραγικό είναι ότι το παρουσίαζαν σαν κάτι αλλόκοτο.
Συμβαίνουν κι άλλα σ' αυτό το περιστατικό,
αλλά παρουσιαζόταν σαν κάτι εντυπωσιακό,
σαν κάτι τρομερά ηδονονοβλεπτικό.
Κάτι που σε τραβάει γιατί είναι τόσο αλλόκοτο.
ΕΙΔΗΣΕΙΣ MIRROR NOW
ΒΙΝΤΕΟ ΓΙΑ ΤΟΥΣ 11
Απ' την εκκωφαντική σιωπή, μια εντυπωσιακή είδηση.
ΤΟ ΜΥΣΤΗΡΙΟ ΤΩΝ 11 ΝΕΚΡΩΝ
Η αλήθεια για το Σπίτι του Θανάτου στο Μπουράρι!
Τα ΜΜΕ προσεγγίζουν διαφορετικά την κάλυψη θεμάτων τέτοιου είδους.
Το έχουμε δει στο παρελθόν και θα συνεχιστεί στο μέλλον.
Αλλά συμφωνείτε με τον τρόπο παρουσίασης τέτοιων θεμάτων;
Θα βρω τον μπελά μου.
Εντάξει.
Δεν συμφωνώ με το δραματοποιημένο ρεπορτάζ.
Κάποιοι ρεπόρτερ το προσέγγισαν έτσι
και συμπεριέλαβαν υπερβολές στο ρεπορτάζ τους.
Δεν εξετάζει η αστυνομία το ενδεχόμενο δολοφονίας;
Υπάρχει εμπλοκή κάποιου "ιερού καθοδηγητή";
Οι 11 σωλήνες τοποθετήθηκαν για να βοηθήσουν στην απόδραση των 11 ψυχών;
Κάτι που συνέβη ξεκάθαρα σ' αυτήν την υπόθεση
και ο λόγος που ξέρουμε τόσο λίγα,
είναι ότι παρουσιαζόταν σαν εγκληματική δραματική σειρά.
Μ. ΝΤΟΥΤ ΔΗΜΟΣΙΟΓΡΑΦΟΣ
Παρουσιαζόταν σαν υπόθεση αριθμολογίας,
σχεδόν της προσέδιδαν μια ταντρική διάσταση.
Κι αυτό ήταν προάγγελος
των σκουπιδιών
που κατάντησε να μεταδίδει η τηλεοπτική δημοσιογραφία
στην Ινδία.
Τα ΜΜΕ ανέφεραν ότι ακούγονταν κραυγές,
ότι είχαν θεαθεί φαντάσματα.
Ο κόσμος απολάμβανε κατά βάθος τις ψεύτικες και υπερβολικές ειδήσεις.
Τα ΜΜΕ υποδαύλιζαν τη ζήτηση.
Πρόσθεταν υπερβολές και ψέματα για να πουλήσουν τις ειδήσεις τους.
ΠΡΙΤΠΑΛ ΚΑΟΥΡ ΓΕΙΤΟΝΙΣΣΑ
Ως ρεπόρτερ, πρέπει να έχεις αντικειμενικότητα και σύνεση.
Αυτό ήταν ακόμα πιο σημαντικό στο Μπουράρι,
γιατί έχεις να κάνεις με μια παράλογη, αλλόκοτη υπόθεση…
Χ. ΜΠΑΝΤΑΡΙ ΡΕΠΟΡΤΕΡ
που πρέπει να αντιμετωπιστεί με ευαισθησία.
ΑΠΑΓΧΟΝΙΣΜΕΝΟΙ
Η συλλογική λάγνα διάθεση για σκάνδαλα
προέρχεται από μια δυσλειτουργική αποστασιοποίηση.
Είναι πιο εύκολο να καμώνεσαι
ότι αυτό συμβαίνει σε άλλους και όχι σ' εσένα.
Κι εδώ έχουμε μια ολόκληρη οικογένεια που αυτοκτόνησε διά απαγχονισμού,
ή τουλάχιστον έτσι μας είπαν, και δεν ξέρουμε τίποτα γι' αυτό;
Κανείς δεν μας είπε γιατί ή πώς συνέβη.
Και δεν πήγε κανείς μας να κάνει συμπληρωματικό ρεπορτάζ;
Απλώς ξεχάστηκε.
Ο πατέρας λεγόταν Μποπάλ Σινγκ.
Ήταν πολύ απλός άνθρωπος. Δεν κάπνιζε, δεν είχε πάθη.
ΜΠΟΠΑΛ ΣΙΝΓΚ
Ήμασταν οι πρεσβύτεροι, καθόμασταν και κουβεντιάζαμε.
ΓΚΟΥΡΤΣΑΡΑΝ ΣΙΝΓΚ ΓΕΙΤΟΝΑΣ
Μοιραζόταν συχνά τις αναμνήσεις του από την Τοχάνα.
ΤΟΧΑΝΑ ΧΑΡΙΑΝΑ
Για τότε που ήταν αγρότης, για τη γαλακτοκομική του επιχείρηση.
Είχαν αγελάδες και βουβάλια στη φάρμα τους.
Αυτά τα 32 στρέμματα γης τριγύρω μας
ανήκαν όλα στον Μποπάλ Σινγκ.
Μας πούλησε τη γη το 1988 με 1989.
Λέγομαι Γκουρνταγιάλ Σινγκ.
ΓΚ. ΣΙΝΓΚ ΦΙΛΟΣ
Αυτοί οι δυο είναι αδελφοί μου.
Ο μεγαλύτερος λέγεται Καράμ Σινγκ.
Ο μικρότερος, Γκουρτσαράν Σινγκ.
Το χαϊδευτικό του είναι Ταρί.
Όταν γνώρισε τον πατέρα μου, η σύνδεσή τους ήταν άμεση.
Θεωρούσαν ο ένας τον άλλον αδέλφια. Υπήρχε πολλή αγάπη μεταξύ τους.
Είχε φτιάξει και γαλακτοκομείο στη φάρμα του.
Δούλεψε σκληρά ως εργάτης κι ανέθρεψε τα παιδιά του.
Μετά αγόρασαν ένα τρακτέρ.
Άρχισαν να καλλιεργούν τη γη.
Αλλά ξόδεψε όλα τα χρήματά του στους γάμους των παιδιών του.
Είπε στον πατέρα μου ότι χρωστούσαν πολλά μετά τους γάμους.
Τότε πούλησαν τη γη τους σ' εμάς.
Αφού πουλήθηκε η γη, είπε "Δεν έχω πλέον τρόπο βιοπορισμού".
Είπε "Τα παιδιά μου έζησαν ευκατάστατα εδώ,
αλλά δεν θέλω η κοινότητα να δει τον ξεπεσμό μου".
Είχαν συγγενείς στο Δελχί, έτσι αποφάσισαν να μετακομίσουν εκεί.
Ο Μποπάλ Σινγκ ήταν πολύ καλός άνθρωπος.
Τον προσφωνούσαμε "θείο".
Πάντα μιλούσε σταράτα.
Δεν ήταν στενόμυαλος, ήταν πολύ ανοιχτόμυαλο άτομο.
ΤΙΛΑΚ ΡΑΤΖ ΜΠΑΤΙΑ ΦΙΛΟΣ
Δεν ήταν καθόλου αυστηρός.
Η οικογένεια ζούσε εδώ πολύ ευτυχισμένα.
Ο Λαλίτ ήταν ένα αφελές και σκανδαλιάρικο παιδί.
Ήταν πολύ άτακτος.
Πάντα παραχαϊδεύουν τον βενιαμίν.
Ο Λαλίτ, ως ο νεότερος, ήταν ο αγαπημένος όλων.
2 ΝΟΕΜΒΡΙΟΥ 1970 - ΓΕΝΕΘΛΙΑ ΛΑΛΙΤ
Ο Λαλίτ, ο Τσαντέρ κι εγώ…
1987 - ΕΓΓΡΑΦΗ ΛΑΛΙΤ ΣΤΟ ΚΟΛΕΓΙΟ
πηγαίναμε στη Γ' Λυκείου και ήδη πίναμε μπίρα.
Δεν χάναμε ευκαιρία να βρεθούμε και να πιούμε μπίρες.
Κουβεντιάζαμε μέχρι αργά τη νύχτα.
Ο Λαλίτ κατεύθυνε πάντα τη συζήτηση.
Μιλούσε αδιάκοπα για το παρελθόν ή για το μέλλον.
ΣΑΝΤΙΠ ΤΣΟΠΡΑ ΦΙΛΟΣ
Μιλούσε και μας διασκέδαζε με τις κουβέντες του.
Δεν συνδεόμασταν εξ αίματος. Είχαμε πιο βαθιά σχέση.
ΣΑΝΤΕΡ ΜΕΧΤΑ ΦΙΛΟΣ
Ήταν αληθινός φίλος για μένα.
Όταν τον πρωτογνώρισα, του είχε ήδη συμβεί ένα ατύχημα.
1988 - ΑΤΥΧΗΜΑ ΛΑΛΙΤ ΜΕ ΜΗΧΑΝΑΚΙ
Δεν θυμάμαι ακριβώς, αλλά νομίζω
ότι το πρώτο ατύχημα ήταν με μηχανάκι.
Νοσηλεύτηκε για αρκετές ημέρες.
Ήταν να δώσει εξετάσεις,
αλλά όντας στο νοσοκομείο, τις έχασε.
Μίλησα με τους γονείς του και έμαθα
ότι ο Λαλίτ είχε υποστεί σοβαρά τραύματα στο κεφάλι.
Θυμάμαι ότι διαρκώς τον έπαιρνε ο ύπνος.
Στη μέση μιας συζήτησης, κοιμόταν.
Αυτό ήταν το πρώτο του ατύχημα,
για το οποίο νοσηλεύτηκε αρκετές ημέρες.
Αφού μετακόμισε στο Δελχί, είχε άλλο ένα ατύχημα.
Βασικά, δεν ήταν ατύχημα. Ήταν επίθεση κατά της ζωής του.
Αυτοί που του επιτέθηκαν είχαν σκοπό να τον σκοτώσουν.
Τότε έχασε τη φωνή του.
Είχε ένα μαγαζί ξυλείας στα προάστια απέναντι απ' τον ποταμό Γιαμούνα.
Είχε οικονομικές διαφορές με έναν υπάλληλό του.
ΣΑΤΙΣ ΚΟΥΜΑΡ ΕΠΙΘΕΩΡΗΤΗΣ
Τσακώθηκαν.
Μάθαμε ότι κάποιοι κλείδωσαν τον Λαλίτ στο μαγαζί και του έβαλαν φωτιά.
ΑΠΟΠΕΙΡΑ ΕΜΠΡΗΣΜΟΥ ΛΑΛΙΤ 26 ΜΑΡΤΙΟΥ 2004
Κανείς δεν ήξερε ποια ήταν η πρόθεση των δραστών,
αλλά τον χτύπησαν άσχημα και τον κλείδωσαν μέσα στο μαγαζί.
Έκαψαν κούτες με κοντραπλακέ που υπήρχαν εκεί.
Όταν συνήλθε,
είδε ότι τα κοντραπλακέ είχαν πέσει πάνω του.
Είχαν σφηνωθεί ξύλα.
Έβγαλε το κινητό απ' την τσέπη του και κάλεσε τον αδελφό του.
"Δέχτηκα επίθεση!
Με τραυμάτισαν και με κλείδωσαν στο μαγαζί.
Έλα γρήγορα. Του έβαλαν φωτιά".
Κάποιος είχε σχεδιάσει την επίθεση. Πρέπει να τον μισούσαν.
Θεωρήθηκε απόπειρα φόνου.
Ήταν σχεδόν θανάσιμη, νόμιζαν ότι ήταν νεκρός.
Είχε ήδη υποστεί τραυματισμό στο κεφάλι,
αλλά κατά το δεύτερο περιστατικό,
εισήλθε καπνός στους πνεύμονές του.
Εξαιτίας αυτού, έχασε τη φωνή του.
Όταν τον επισκεπτόμουν εκείνη την περίοδο,
έβλεπα έναν ικανό, εγκάρδιο, μα σιωπηλό άνδρα.
Επικοινωνούσε μαζί μας με σημειώσεις.
Παράτησε τη δουλειά του.
Η οικογένειά του ήταν σε απόγνωση,
καθώς ήταν ο μόνος που έβγαζε λεφτά.
Κατά την περίοδο αφωνίας του, γεννήθηκε ο γιος του,
και πίστευα
ότι θα ήταν δύσκολο για τον Λαλίτ να μην μπορεί να λέει το όνομά του.
Πίστευα ότι είχε χάσει πραγματικά τη φωνή του.
Δεν είχα κανέναν λόγο να αμφιβάλλω.
Είναι εξαιρετικά απίθανο,
εκτός αν το άτομο υπέστη εγκεφαλικό ή εγκεφαλική αιμορραγία
και επηρεάστηκε το κέντρο ομιλίας.
Ή αν υπάρχει ζημιά από τραύμα ή ασθένεια
στον λάρυγγα, στις φωνητικές χορδές.
ΔΡ ΑΜΠ. ΣΑΤΒΙΚ ΧΕΙΡΟΥΡΓΟΣ
Δεν υπήρχαν τέτοιες ενδείξεις.
Είχε όντως χάσει τη φωνή του; Ή προσποιόταν;
Δεν μπορώ να πω με σιγουριά.
Η οικογένεια αποσιώπησε το επεισόδιο.
Κι η μητέρα του μου ζήτησε να μην του πω κάτι.
"Καλύτερα να το ξεχάσουμε και να μην το αναφέρουμε ποτέ".
Σταδιακά, κάναμε όλοι μια προσπάθεια να το ξεχάσουμε.
Για να ανακάμψεις από κάτι σαν αυτό, χρειάζεται πολλή επούλωση.
Σωματική και συναισθηματική επούλωση.
Ειδικά αφού μετά το ατύχημα δεν μιλούσε,
φαινόταν να είχε χάσει τη φωνή του.
Είχε χάσει στ' αλήθεια τη φωνή του; Δεν γνωρίζουμε.
Ή μήπως το τραύμα ήταν τόσο βαθύ σε ψυχολογικό επίπεδο,
που αποφάσισε να μην ξαναμιλήσει πια;
Γιατί ήταν πολύ οδυνηρό.
Κανείς δεν φρόντισε το μετατραυματικό του στρες.
ΡΟΜΑ ΚΟΥΜΑΡ ΨΥΧΟΛΟΓΟΣ
Κανείς δεν το θεράπευσε.
Μετά το ατύχημα, ο γιατρός συνέστησε
στον Λαλίτ να επισκεφθεί ψυχίατρο.
Κι η οικογένεια μάς είπε
ότι τους συμβούλεψαν να τον πάνε σε ψυχίατρο.
Μα ο κόσμος πιστεύει ότι μόνο οι "τρελοί" πηγαίνουν εκεί.
Όμως, ήταν ψυχικά ασθενής. Έπρεπε να το πάρουν στα σοβαρά.
Κατά τη βιβλιογραφία της ψυχολογίας,
όταν κάποιος υποστεί ένα αρκετά μεγάλο τραύμα
και δεν δεχθεί αγωγή,
αναπτύσσεται ένας βαθμός ψύχωσης.
Ψύχωση είναι η αδυναμία του μυαλού
να αντιμετωπίσει με ορθολογικό τρόπο
αυτά που συμβαίνουν στη ζωή του.
Και μία από τις άμεσες συνέπειες της ψύχωσης είναι το να ακούς φωνές.
ΑΦΩΝΙΑ ΜΕΤΑ ΤΗΝ ΠΥΡΚΑΓΙΑ 2004
Και μετά ήρθε ο θάνατος του πατέρα του.
ΘΑΝΑΤΟΣ ΜΠΟΠΑΛ ΣΙΝΓΚ 2006
Αφού απεβίωσε ο μπαμπάς του,
ο Λαλίτ τάχα τον άκουσε να του λέει
να απαγγέλλουν το Χανουμάν Τσαλίσα καθημερινά στις 11:00 το βράδυ.
"Θα ανακτήσει τη φωνή του".
Έγινε καθημερινή ρουτίνα. Προσεύχονταν στις 7 το πρωί,
στις 12 το μεσημέρι και μετά στις 10 το βράδυ.
Αλλά ο Λαλίτ δεν ανέκτησε αμέσως τη φωνή του, χρειάστηκε ένας χρόνος.
Καθώς απάγγελλαν το Χανουμάν Τσαλίσα, ο Λαλίτ άρχισε να τραγουδάει.
Ακούγοντάς τον, σταμάτησαν όλοι
κι ο Λαλίτ ολοκλήρωσε το τραγούδι.
Σε έκσταση, ο Λαλίτ δεν συνειδητοποίησε ότι ήταν ο μόνος που τραγουδούσε.
Μας τηλεφώνησαν ενθουσιασμένοι και μας το είπαν.
"Στη μέση της προσευχής μας. Είχε δίκιο ο μπαμπάς!"
Ο Λαλίτ μού είχε αναφέρει
ότι όλα αυτά συνέβαιναν χάρη στις ευλογίες του μπαμπά.
Αλλά δεν ανέφερε ποτέ το πνεύμα του πατέρα του…
ΤΣΑΝΤΕΡ ΜΕΧΤΑ ΦΙΛΟΣ ΛΑΛΙΤ
ότι το πνεύμα μιλούσε μέσου του ίδιου.
Μου έλεγε τα πάντα, αλλά δεν μου μίλησε ποτέ γι' αυτό.
Αφού απεβίωσε ο πατέρας, έμεινε ένα κενό εξουσίας.
Η μητέρα τους ήταν κατάκοιτη
κι ο μεγάλος αδελφός δεν έπαιρνε πρωτοβουλία,
έτσι, αυτός κράτησε ενωμένη την οικογένεια.
Με αξιοθαύμαστο τρόπο.
Τα τελευταία 11 χρόνια δεν τους βρήκε κανένα κακό.
ΔΡ ΤΖ. ΤΙΡΚΕΪ ΥΠΑΡΧΗΓΟΣ
Εκτός από εκείνη τη φορά.
Καθώς βελτιώνονταν τα οικονομικά τους, οι πεποιθήσεις τους γίνονταν ακλόνητες.
Ως αποτέλεσμα, εμπιστεύονταν πλέον τυφλά τον Λαλίτ.
Από τότε που ξαναβρήκε τη φωνή του
μέχρι την εποχή των ημερολογίων που διαθέτουμε,
ανέπτυσσε το αφήγημα "Αυτά μας λέει ο πατέρας μας.
Αυτά πρέπει να κάνουμε".
Υποδείκνυε τον τρόπο συμπεριφοράς όλων
και τους περιόριζε σ' αυτόν.
Και όλοι τον πίστευαν.
Άρχισαν να προσεύχονται κι ο Θεός άρχισε να τους εισακούει.
Ό,τι έλεγε ο Λαλίτ ή τους ζητούσε να κάνουν,
πίστευαν ότι ήταν επιθυμία του μπαμπά που έπρεπε να εκπληρωθεί.
Αυτό, με τη σειρά του, ενδυνάμωσε περισσότερο τον Λαλίτ.
Συνεπώς, υπάρχει μια ολόκληρη μέθοδος,
με την οποία γίνεται η εξιδανικευμένη…
ΡΑΤΣΑΝΑ ΤΖΟΡΙ ΨΥΧΟΛΟΓΟΣ
κάπως τρομακτική φιγούρα εξουσίας.
Και όλοι κάνουν ό,τι τους ζητάει.
Υπήρχε ένας είδος αίρεσης εντός αυτής της οικογένειας.
Αν εξετάσετε το ξεκίνημα μιας αίρεσης,
ο αποκαλούμενος ηγέτης της
πρέπει να επιδείξει ένα ιδιαίτερο επίτευγμα,
κάτι που αψηφά τους φυσικούς νόμους,
να δείξει ότι κατέχει υπερφυσικές ή υπεράνθρωπες ικανότητες.
Η ανάκτηση της φωνής
είναι επίδειξη τέτοιου επιτεύγματος.
Δεν μπορείς να δράσεις σε μια αίρεση, αν δεν υπάρχει πλήρης υποταγή.
Είχε δημιουργηθεί μια κοινωνική απομόνωση, δεν έπρεπε να διασκεδάζεις.
Μόνο να απολαμβάνεις δήθεν
τα θρησκευτικά τεκταινόμενα στο σπίτι.
Στις σημειώσεις που βρήκαμε
αναφέρεται επανειλημμένως "Κανείς δεν θα παρακούει τα γραφόμενα".
Αυτό τους είχε βγει σε καλό. Είχε βελτιωθεί η ζωή τους.
Άνοιξαν και δεύτερο μαγαζί.
Οι σημειώσεις υπαγόρευαν συγκεκριμένες επενδύσεις
που ήταν επιτυχημένες.
Κανόνισαν τον γάμο της κόρης. Κι αυτό πέτυχε.
Όταν ακολουθούσαν τις οδηγίες, αναπτύσσονταν σημαντικά.
Έτσι, η πίστη τους παγιώθηκε
και ένιωθαν την ανάγκη να υπακούν σε κάθε εντολή του πνεύματος.
Σιγά σιγά, τους επηρέασε όλους.
Και όλοι τον πίστευαν.
Είχαν πειστεί ότι ήταν ο καλύτερος τρόπος ζωής.
Θα τους έλεγε "Τα μυστικά μας να μείνουν μεταξύ μας".
Συχνά μεγαλώνουμε τα παιδιά μας με τον ίδιο τρόπο,
όταν τους λέμε να μη συζητούν οικογενειακά θέματα με τρίτους.
Μας νοιάζει τι θα πει ο κόσμος.
Έτσι, το πιστεύουν.
Πολλοί από μας πιστεύουμε
στα οικογενειακά μυστικά.
Πάντα συμβαίνουν πολλά στη ζωή,
αλλά υπήρξε ένα συγκεκριμένο έναυσμα που τελικά τους οδήγησε στην ψύχωση.
ΤΕΛΕΥΤΑΙΑ ΤΕΛΕΤΗ 30/6/18
ΑΡΡΑΒΩΝΑΣ ΠΡΙΓΙΑΝΚΑ 17/6/18
Ένιωθε ότι επρόκειτο να υπάρξει
πρόβλημα στον αρραβώνα;
13 ΜΕΡΕΣ
Αν φύγει η Πριγιάνκα, θα μάθει ο κόσμος
ότι συμβαίνει κάτι στην οικογένεια;
Συνεπώς, "Μπορεί να κινδυνεύουμε".
Συνειδητοποίησε ότι θα έφευγε η κόρη του
κι αυτό θα είχε αρνητικές επιπτώσεις.
Αν το αποκαλέσουμε "προσωπικό βασίλειο του Λαλίτ",
ένα μέλος με πολύ σημαντικό ρόλο σ' αυτό το βασίλειο
θα έφευγε από την οικογένεια.
Ήταν το απαγορευμένο του βασίλειο.
Κανείς δεν επιτρεπόταν να φύγει.
Παρατήρησα ότι λίγες ημέρες πριν από τον αρραβώνα της Πριγιάνκα,
η συμπεριφορά του Λαλίτ είχε αλλάξει αρκετά.
Ήταν πιο μαζεμένος απ' ό,τι συνήθως.
Ο Λαλίτ απέφευγε τις συζητήσεις μαζί μας.
Την περίοδο που τα παιδιά πρόβαραν τον χορό για τον αρραβώνα της Πριγιάνκα,
τον ρώτησα πώς πήγαιναν οι πρόβες.
Ο Λαλίτ με αγνόησε, σηκώθηκε κι έφυγε.
Η συμπεριφορά του είχε αλλάξει δραματικά.
Σε έναν περίπατό μας, ρώτησα την Πριγιάνκα
αν ήταν καλά ο Λαλίτ.
Δίστασε και απάντησε "Ναι".
Επισήμανα ότι δεν μιλούσε πολύ.
Είπε ότι είχε πρόβλημα στον λάρυγγα.
Ρώτησα αν έπαιρνε φάρμακα και απάντησε καταφατικά.
Μου φάνηκε πολύ παράξενο. Δεν τον είχα δει ποτέ τόσο πεσμένο.
Κοιμόταν όλη νύχτα και μετά όλη μέρα.
Μετά τον αρραβώνα, κοιμόταν επί μέρες.
Ρώτησα την Τίνα "Τι έπαθε; Γιατί κοιμάται τόσο πολύ;"
Μου είπε ότι υπέφερε από νευραλγία.
"Πήρε τα φάρμακά του και έπεσε για ύπνο".
Δεν ασχολήθηκα ξανά.
Αλλά θεώρησα παράξενο το ότι κοιμόταν τόσο.
Του τηλεφώνησα μετά απ' αυτό.
Το σήκωσε η Τίνα και μου είπε ότι ο Λαλίτ κοιμόταν ακόμα.
Της είπα ότι ακριβώς αυτό ήθελα να συζητήσουμε.
Γιατί κοιμάται τόσο πολύ;
Η Τίνα μού είπε να μην ανησυχώ.
Ήταν η τελευταία μας συνομιλία.
Αυτή ήταν η πρώτη μου εμπειρία με τον θάνατο.
Είχα τρομοκρατηθεί.
ΤΖΑΤΙΝ ΣΙΝΓΚ ΓΕΙΤΟΝΑΣ
Δεν ήθελα να μένω μόνος στο δωμάτιό μου.
Τους έβλεπα στα όνειρά μου. Μερικές φορές τους βλέπω ακόμα.
Τους είδα πριν από δυο μήνες.
Ήταν νύχτα.
Στο όνειρό μου, στεκόμουν στην ταράτσα.
Με την αδελφή μου. Για πλάκα, αρχίσαμε να φωνάζουμε ονόματα.
Και είδαμε τον Ντρουβ να στέκεται εκεί όπως όταν ζούσε.
Απλώς να στέκεται. Φυσιολογικά.
Αρχίσαμε να φωνάζουμε "Ντρουβ!"
Μου φώναξε "Πες μου, Τζατίν, τι συμβαίνει;"
Τότε ξύπνησα τρομαγμένος.
Θυμάμαι τον Ντρουβ και τον Σιβάμ νύχτα.
Τότε παίζαμε μαζί.
Πώς χαρακτηρίζω αυτό το συμβάν;
Λοιπόν.
Δεν ήταν έγκλημα.
Δεν είχαν πρόθεση να πεθάνουν,
άρα δεν μιλάμε για αυτοκτονία.
Ό,τι έκαναν, το έκαναν οικειοθελώς. Συνεπώς δεν ήταν δολοφονία.
Πώς να το αποκαλέσουμε;
Πολύ καλό ερώτημα, πώς να το αποκαλέσουμε;
ΑΣΤΥΝΟΜΙΚΟ ΤΜΗΜΑ ΜΑΓΙΑΠΟΥΡΙ
Όλα υποδεικνύουν αυτοκτονία.
Μα μπορούμε να το πούμε με βεβαιότητα;
-Ναι. -Ή ήταν τυχαίος θάνατος;
Ακούσιος θάνατος εννοώ. Σε μια σελίδα στα ημερολόγια
γράφει "Ο ένας θα βοηθήσει τον άλλον στο λύσιμο".
Αλλά αυτό δεν συνέβη ποτέ.
Περίμεναν ότι θα επιβίωναν της τελετής.
Πιστεύουμε ότι ήταν ακούσιο.
Δεν ήταν φόνος. Δεν ήταν αυτοκτονία.
-Ακούσιος θάνατος. -Ήταν ακούσιος θάνατος.
Όταν ολοκληρώθηκε η διερεύνηση του χώρου,
αποφασίστηκε να κάνουμε κάτι
που λέγεται ψυχολογική νεκροψία.
Μια ομάδα επιστημόνων, περιλαμβανομένου ψυχολόγου,
διερευνούν την ψυχοσύνθεση των ατόμων που έχουν πεθάνει
για να μάθουν πώς ή γιατί συνέβη.
Όλα αυτά εξετάστηκαν στην ψυχολογική νεκροψία.
Βασικά, ο Λαλίτ είχε το πρόβλημα, την ψύχωση.
Και το μετέδωσε στην οικογένεια,
δημιουργώντας μια κοινή ψύχωση.
Πίστευαν ό,τι έλεγε ο Λαλίτ.
Λαμβάνοντας υπόψιν αυτά,
η ψυχολογική νεκροψία
έδειξε ότι δεν σχεδίαζαν να αυτοκτονήσουν.
Δεν ήταν αυτοκτονία.
Ήταν μια τελετή που πήγε στραβά και έχασαν τις ζωές τους.
Είναι πάρα πολύ εύκολο να αρχίσεις να δίνεις βιαστικές εξηγήσεις,
όπως συλλογική ψύχωση, που μου φάνηκε…
Μπορεί να ισχύει. Αλλά αυτός είναι ένας γενικός όρος
που λέει τα πάντα, ενώ συγχρόνως δεν λέει τίποτα.
Έχει την αξία του ότι ικανοποιεί το κοινό
σε έναν κόσμο που όλοι θέλουν βεβαιότητα.
Στην πραγματικότητα, αποδέχεσαι
ότι δεν έχεις απαντήσεις.
Έτσι, θα ήταν καλύτερα να πούμε
"Έτσι φανταζόμαστε ότι μπορεί να συνέβη.
Αυτά νομίζουμε ότι διαδραματίστηκαν".
Αντί για…
Πώς την είπαμε; Ψυχολογική νεκροψία;
Αυτό που χρειαζόμαστε είναι κοινωνιολογική αυτοψία.
Κατ' ουσίαν, φαίνεται να υπάρχει
μια μαζική αντίσταση για συζητήσεις περί ψυχικής υγείας,
γιατί τις έχουμε στιγματίσει.
Νομίζω ότι αυτός είναι ο λόγος
που συχνά δεν ανακαλύπτουμε την αλήθεια.
Θεωρώ ότι η κοινωνία πρέπει να κάνει αυτές τις συζητήσεις.
Η άρνηση ενδεχομένως να μην είναι απάντηση.
ΔΡ ΑΛΟΚ ΣΑΡΙΝ ΨΥΧΙΑΤΡΟΣ
Το πρόβλημα είναι ότι αν δεν κάνουμε αυτές τις δύσκολες συζητήσεις,
μπορεί να ξανασυμβεί κάτι τέτοιο.
ΝΕΚΡΟΤΟΜΕΙΟ ΙΑΤΡΙΚΗΣ ΣΧΟΛΗΣ ΠΑΝΕΠΙΣΤΗΜΙΟΥ ΜΑΟΥΛΑΝΑ ΑΖΑΝΤ
Μας παρέδωσαν τα πτώματα το επόμενο βράδυ.
Είχε καταφθάσει κι ο Ντινές στο μεταξύ.
Μαζί τα ταυτοποιήσαμε και πήραμε την επιμέλειά τους.
Το να βλέπεις και να κουβαλάς τις σορούς…
Δεν πρόκειται να σβηστεί απ' τη μνήμη μας.
Ήταν μια δύσκολη, μια φρικτή στιγμή,
όταν μας ζήτησαν να κάνουμε ταυτοποίηση δείχνοντάς μας τα πρόσωπα.
Μόλις πήραμε την έγκριση για αποτέφρωση,
πήγαμε τα πτώματα στο νεκροτομείο.
ΣΥΝΕΧΙΖΩ ΜΟΝΟΣ ΑΠΟ ΔΩ ΚΑΙ ΠΕΡΑ
Είχαμε γεμίσει έναν ολόκληρο τομέα στο αποτεφρωτήριο Νιγκαμπόντ Γκατ.
Υπήρχε χώρος για 12 με 15 αποτεφρώσεις.
Όλες τις τυπικότητες, από τον ιερέα μέχρι την προετοιμασία της πυράς,
τις είχαμε φροντίσει από πριν.
Στο κέντρο του αποτεφρωτηρίου
υπήρχε πολύς κόσμος.
Φίλοι, μέλη της οικογένειας, συγγενείς, γείτονές τους.
Όλοι ήταν εκεί.
Κι όμως δεν έφταναν.
Δεν υπήρχαν αρκετοί ιερείς.
Δεν μπορούσαμε να έχουμε έναν ιερέα για κάθε σορό.
Θέλαμε…
κάθε τελετή να γίνει σωστά.
Τίποτα λιγότερο.
Έτσι, καθορίστηκε ένας ανώτερος ιερέας για όλους.
ΡΟΣΑΝ ΛΑΛ ΣΑΡΜΑ ΙΕΡΕΑΣ
Αυτός θα εκτελούσε όλες τις τελετές.
Τότε η μητέρα μου κι εγώ είδαμε την Τίνα για τελευταία φορά.
ΜΑΧΕΣ ΡΑΘΟΡ ΑΔΕΛΦΟΣ ΤΙΝΑ
Τον Λαλίτ.
Τον Σιβάμ.
Τους ζητήσαμε
να μας αφήσουν τουλάχιστον να δούμε τα πρόσωπά τους.
Έτσι, μας τα έδειξαν.
Ήταν η τελευταία φορά που την έβλεπα.
Η μητέρα μου έκλαιγε απαρηγόρητα.
Το άναμμα της πυράς γίνεται συνήθως από γιο ή εγγονό.
Είναι ευθύνη επιλεγμένων μελών της οικογένειας.
Δεν ήταν παρόντες 11 συγγενείς για μία μαζική αποτέφρωση.
Ο Ντινές άναβε την πυρά για μία σορό και προχωρούσε στην επόμενη.
Παρακολουθούσα τον Ντινές, τον αδελφό.
Τις άναβε μία μία. Έκλαιγε και μετά έπρεπε να πάει στην επόμενη σορό.
Ο γιος του το έκανε για άλλες σορούς.
Είναι κάτι που δεν πρέπει να βιώσει κανείς.
Για πρώτη φορά στη ζωή μου,
είδα να αποτεφρώνονται μαζί 11 μέλη μιας οικογένειας.
Ο θεός Κρίσνα είπε στον Αρτζούν…
"Αρτζούν, το μυαλό μας δεν μπορεί να διαβρωθεί.
Δεν μπορεί να καταστραφεί ή να σκοτωθεί. Είναι άφθαρτο. Είναι αθάνατο".
Τα δάκρυά μας είχαν στεγνώσει.
Μα όλοι είχαμε στο μυαλό τρυφερές αναμνήσεις από το παρελθόν.
Ποτέ μου…
δεν θα τις ξεχάσω.
Θα μου υπενθυμίζουν πάντα…
το κενό που έμεινε πίσω.
Έμαθα ότι τα μάτια τους έγιναν δωρεά οργάνων.
Επιτέλους, κάτι θετικό.
Τουλάχιστον, επήλθε κάποια λύτρωση.
Ένιωσα μια μικρή ανακούφιση.
ΝΤΙΝΕΣ ΤΣΟΥΝΤΑΒΑΤ ΕΠΙΖΗΣΑΣ ΑΔΕΛΦΟΣ
Όταν ένας άνθρωπος πεθαίνει,
η οικογένεια χρειάζεται ενημέρωση
και ενθάρρυνση να δωρίσει τα μάτια του θανόντος.
Συγχαίρω τον κύριο Ντινές που παρέμεινε ψύχραιμος σε μια τέτοια κατάσταση
και το αποφάσισε την ίδια μέρα
που ξεκληρίστηκαν τρεις γενιές συγγενών του.
Ακόμα και σε τέτοια κατάσταση, σκέφτηκε…
ΣΑΪΛΕΝΤΡΑ ΤΡΙΠΑΘΙ ΣΥΜΒΟΥΛΟΣ
ότι αν δώριζε τους οφθαλμούς τους, θα παρέμεναν ζωντανοί κατά κάποιον τρόπο.
Αισθάνομαι ταυτόχρονα θυμό και θλίψη.
Μακάρι ένα απ' τα παιδιά να μου είχε κάνει μια νύξη.
Είχαν δώσει όλοι τον ίδιο όρκο,
ότι δεν θα μοιράζονταν με κανέναν το μυστικό.
Όποιο κι αν ήταν το μυστικό των 11 μελών της οικογένειας,
πέθανε μαζί τους εκείνη τη νύχτα.
Ήταν καλοί, συνηθισμένοι άνθρωποι. Για μας, είναι ακόμα.
Πολλά άλλαξαν μετά τον χαμό τους.
Το μαγαζί μας ήταν απέναντι.
Βλέπαμε τον Μπουβνές ή τη Νίτου στο δικό τους.
Τώρα δεν τους βλέπουμε.
Είχαμε να ζήσουμε χαρές μαζί.
Θα γιορτάζαμε τους γάμους των παιδιών μας.
Θα ήμασταν μαζί.
Μετά από τον θάνατο αυτών των 11 ανθρώπων,
υποστήκαμε μεγάλες απώλειες.
Η περιοχή είχε στιγματιστεί.
Το μαγαζί μας έκλεισε για έναν χρόνο.
Δεν ερχόταν κανείς.
Με τον καιρό, όλα ξεχάστηκαν.
Μετακομίζουν νέα άτομα. Προχωράμε. Έτσι είναι η ζωή.
Η ανάγκη για απαντήσεις
που θα διαλεύκαναν την υπόθεση
και θα έκαναν πιο κατανοητό τον θάνατο 11 ανθρώπων
είναι πολύ έντονη.
Δυστυχώς, μπορεί να μην υπάρχουν.
Η λύτρωση βρίσκεται αλλού.
Κάθε υπόθεση έχει ένα τέλος.
Όμως, εδώ υπάρχουν πολλά αναπάντητα ερωτήματα
και θα παραμείνουν αναπάντητα για πάντα,
γιατί δεν υπάρχει κανείς να μας πει τι συνέβη.
Ξαναζώ κάθε στιγμή που κάλυπτα αυτήν την υπόθεση.
Κάθε στιγμή.
Και απόψε, όταν γυρίσω στο σπίτι μου,
νομίζω ότι θα συνεχίσω να τη σκέφτομαι.
Θα παραμείνει.
Πέρασε ήδη ένας χρόνος.
Αλλά αυτή η συζήτηση με πήγε πίσω, στην περασμένη χρονιά.
Ένωσα ξανά τα αλληλοσυγκρουόμενα συναισθήματα εκείνης της περιόδου.
Ακόμα και σήμερα με ρωτούν γι' αυτήν την υπόθεση.
Τη θεωρούν μυστήριο.
Παρότι διάβασαν γι' αυτήν στον Τύπο.
Την είδαν στις ειδήσεις. Τη γνωρίζουν.
Ήθελαν να μάθουν την "πραγματική αλήθεια". Τους είπα ότι δεν υπάρχει άλλη αλήθεια.
"Τι θέλετε να σας πω;"
Κάποιοι δεν δέχονται την επικρατούσα θεωρία.
Κάθε υπόθεση διαφέρει.
Αφιερωνόμαστε ψυχή τε και σώματι για να πιάσουμε τον ένοχο.
Χαίρομαι πολύ όταν επιλύεται μια υπόθεση.
Κι αυτήν την επιλύσαμε.
Αυτό ήταν.
Αναρωτιέμαι τι σκέφτονταν εκείνη τη νύχτα.
Γιατί υπέκυψαν σ' αυτήν την τρέλα;
Σίγουρα είχαν κάτι στο μυαλό τους.
Έπαψα να πιστεύω στον Θεό.
Η Παρβίν, η σύζυγός μου, μου λέει ότι ποτέ δεν πίστευα,
αλλά τώρα έγινα άθεος.
Εκείνο το επεισόδιο έπαιξε σημαντικό ρόλο σ' αυτό.
Αν συμβαίνει κάτι τέτοιο, πού είναι ο Θεός;
Αν υπήρχε, θα έδινε τουλάχιστον σε έναν απ' αυτούς τη σύνεση
να ουρλιάξει ή να φωνάξει βοήθεια για να ακούσει ένας γείτονας.
Πού ήταν ο Θεός τότε;
Η μυστικότητα με την οποία συνέβη αυτό
υποδηλώνει την έλλειψη διασύνδεσης
της κοινωνίας.
Συνεπώς, η κοινωνία πρέπει να κάνει αυτές τις συζητήσεις,
ακόμα κι αν είναι δύσκολες, γιατί λέγοντας την ιστορία αυτών των ανθρώπων,
αυτό καθ' αυτό…
δίνει μια λύτρωση…
και σε εκείνους και σε εμάς.
Υποτιτλισμός: Νικόλαος Καπετανάκης